श्यामल ने बताया कि उन्होंने एक कंपनी को चरित्र प्रमाण-पत्र देने के लिए एसएसपी कार्यालय में आवेदन दिया था. एसएसपी कार्यालय ने प्रमाण-पत्र की जिम्मेदारी सरायढेला थाना को दी. इसकी जांच एएसआइ शालीग्राम यादव कर रहे थे. एएसआई ने प्रमाण-पत्र देने के लिए 2100 रुपये की मांग की थी. अंत में 1300 रुपए में बात फाइनल हुआ. श्यामल ने बताया कि अपने दोस्त के साथ पैसा देते हुए वीडियो उतार ली और प्रमाण-पत्र मिलने तक का इंतजार किया. फिर चरित्र मिलने के बाद वीडियो को वायरल कर दिया.